[pic] | EUROOPA ÜHENDUSTE KOMISJON |

Brüssel 10.10.2006

KOM(2006) 587 lõplik

2006/0190 (CNS)

Ettepanek:

NÕUKOGU MÄÄRUS

millega muudetakse määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta

(komisjoni esitatud)

SELETUSKIRI

ETTEPANEKU TAUST |

110 | Ettepaneku põhjused ja eesmärgid Ühise kalanduspoliitika algmääruse (nõukogu määrus 2371/2002 ühisele kalanduspoliitikale vastava kalavarude kaitse ja säästva kasutamise kohta) muutmine tuleneb nõukogu poliitilisest kokkuleppest, mis saavutati Euroopa Kalandusfondi vastuvõtmise ajal. Kõnealuse muutmise eesmärk on võimaldada laevastiku kohandamist, et parandada ohutust, töö- ja hügieenitingimusi ning toote kvaliteeti ja suurendada energiakasutuse tõhusust. |

120 | Üldine taust Poliitilise kokkuleppe raames, mis saavutati Euroopa Kalandusfondi vastuvõtmise kohta ajavahemikuks 2007–2013, otsustas nõukogu muuta kalalaevastiku püügimahu haldamist käsitlevaid sätteid. |

130 | Ettepaneku valdkonnas kehtivad õigusnormid Nõukogu määrus (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta |

141 | Kooskõla Euroopa Liidu muude tegevuspõhimõtete ja eesmärkidega Ei kohaldata. |

KONSULTEERIMINE HUVITATUD ISIKUTEGA JA MÕJU HINDAMINE |

Konsulteerimine huvitatud isikutega |

219 | Käesolev muudatus on nõukogu vastuvõetud poliitilise otsuse tulemus. Konsulteerimine huvitatud isikutega toimus Euroopa Kalandusfondi käsitleva määruse vastuvõtmisprotsessi ajal. |

Eksperdiarvamuste kogumine ja kasutamine |

229 | Välisekspertide arvamusi ei olnud vaja kasutada. |

230 | Mõju hindamine Mõju hindamist ei toimunud. Käesoleva ettepanekuga ei kaasne valikuvõimalust, sealhulgas võimalust mitte tegutseda, kuna tegemist on nõukogu vastuvõetud poliitilise otsuse tulemusega. |

ETTEPANEKU ÕIGUSLIK KÜLG |

305 | Kavandatud meetmete kokkuvõte Tehakse ettepanek muuta kalalaevastiku püügimahu haldamist käsitlevaid sätteid, mis sisalduvad määruse 2371/2002 III peatükis, eriti püügivõimsuse kohandamist käsitlevat artiklit 11 ning laevastiku koosseisu arvamise/koosseisust väljaarvamise kava ja üldist püügimahu vähendamist käsitlevat artiklit 13. Muudatustes käsitletakse järgmist a) Võimalus anda uutele või olemasolevatele laevadele 4% riigiabiga vanametalliks lammutatud tonnaažist, et parandada pardal ohutust, hügieeni- ja töötingimusi ning toote kvaliteeti. b) Püügimahu vähendamist käsitleva kehtiva poliitika järgimiseks sätestatakse, et riigiabiga asendatud mootorist tulenevat võimsuse vähendamist ei korvata. |

310 | Õiguslik alus Euroopa Ühenduse asutamislepingu artikkel 37. |

329 | Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |

Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |

331 | Käesolev ettepanek ei lähe kaugemale sellest, mis on vajalik nõukogu ja komisjoni tehtud poliitiliste otsuste elluviimiseks. Üksikute laevade püügimahu haldamine jääb endiselt liikmesriikidele. |

332 | Käesolev laevastiku haldamist käsitlevate sätete muudatus ei lisa varasemate sätetega võrreldes haldus- ega finantskoormust. Laevastiku haldamist käsitlevaid uusi eeskirju kohaldatakse samade inim- ja finantsressursside abil, mis olid eraldatud varasemate sätete haldamiseks. |

Õigusakti valik |

341 | Kavandatud õigusakt(id): Nõukogu määrus Euroopa Ühenduse asutamislepingu artikli 37 alusel. |

342 | Muud õigusaktid ei oleks asjakohased järgmis(t)el põhjus(t)el. Nõukogu määruse muudatus, mis ei ole ühegi teise õigusaktiga ette nähtud. |

MÕJU EELARVELE |

409 | Ettepanek ei mõjuta ühenduse eelarvet. |

1. .

2006/0190 (CNS)

Ettepanek:

NÕUKOGU MÄÄRUS

millega muudetakse määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 37,

võttes arvesse komisjoni ettepanekut,[1]

võttes arvesse Euroopa Parlamendi arvamust,[2]

ning arvestades järgmist:

(1) Nõukogu 20. detsembri 2002. aasta määrusega (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta)[3] on ette nähtud püügimahu haldamist käsitlevad sätted.

(2) Laevastiku püügimahu haldamise suhtes kohaldatavaid kehtivaid sätteid tuleks kogemustele tuginedes kohandada.

(3) Liikmesriikidel peaks olema lubatud määrata uutele või olemasolevatele laevadele tonnaaži piiratud suurendamist, et parandada pardal ohutust, hügieeni- ja töötingimusi ning toote kvaliteeti tingimusel, et sel viisil ei suurendata laevade kalapüügivõimet ning et esikohale asetatakse nõukogu 27. juuli 2006. aasta määruse (EÜ) nr 1198/2006 (Euroopa Kalandusfondi kohta)[4] artikli 26 kohane väikesemahuline rannapüük. Kõnealune suurendamine peaks olema seotud liikmesriikide pingutustega korrigeerida püügimahtu riigiabiga ajavahemikul 1. jaanuarist 2003 või 1. maist 2004 kuni 31. detsembrini 2006 ning alates 1. jaanuarist 2007.

(4) Mootorivõimsuse vähendamist, mida nõutakse määruse (EÜ) nr 1198/2006 artikli 25 lõike 3 punktide b ja c kohaselt mootori väljavahetamiseks riigiabiga, tuleks seoses laevastiku koosseisu arvamise/koosseisust väljaarvamise kava ja sihttasemete korrigeerimisega käsitada püügimahu vähendamisena.

(5) Seepärast tuleks määrust (EÜ) nr 2371/2002 vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 2371/2002 muudetakse järgmiselt.

1) Artikkel 11 asendatakse järgmisega:

„Artikkel 11

Püügimahu korrigeerimine

1. Liikmesriigid määravad kindlaks oma kalalaevastike püügimahu korrigeerimise meetmed, et saavutada püsiv ja alaline tasakaal püügimahu ja püügivõimaluste vahel.

2. Liikmesriigid tagavad, et käesolevas artiklis ja artiklis 12 osutatud püügimahu brutoregistertonnides ja kilovattides väljendatud sihttasemeid ei ületata.

3. Laeva ei ole lubatud riigiabi kasutava laevastiku koosseisust välja arvata enne, kui komisjoni määruses (EÜ) nr 1281/2005[5] määratletud püügilitsents ja asjakohaste määrustega võimalikud ettenähtud püügiload on ära võetud. Ilma et see piiraks lõike 6 sätteid, ei saa asendada litsentsile või asjaomastele kalapüügilubadele vastavat püügimahtu.

4. Kui püügimahu vähendamiseks antakse riigiabi rohkem, kui on vaja, et täita käesoleva artikliga ja artikliga 12 ettenähtud sihttasemetele vastamiseks vajalik püügimahu vähendamine, siis arvestatakse kõrvaldatud maht automaatselt sihttasemetest maha. Sellisel viisil saadud sihttasemed loetakse uuteks sihttasemeteks.

5. Vähemalt viis aastat vanade kalalaevade peateki ajakohastamine ohutuse, töö- ja hügieenitingimuste ning toote kvaliteedi parandamiseks võib ajavahemikul 1. jaanuarist 2003 kuni 31. detsembrini 2006 laeva tonnaaži suurendada, kui kõnealune ajakohastamine ei suurenda laeva kalapüügivõimet. Käesolevas artiklis ja artiklis 12 sätestatud sihttasemeid korrigeeritakse vastavalt. Liikmesriigid ei pea vastavat mahtu arvesse võtma laevastiku koosseisu arvamiste ja koosseisust väljaarvamiste tasakaalustamisel vastavalt artiklile 13.

6. Alates 1. jaanuarist 2007 võivad liikmesriigid jagada uutele või olemasolevatele laevadele tonnaažina järgmist püügimahtu ohutuse, töö- ja hügieenitingimuste ning toote kvaliteedi parendamiseks pardal tingimusel, et kõnealune püügimaht ei suurendada laevade kalapüügivõimet:

- 4% keskmisest aastasest tonnaažist, mis kõrvaldati riigiabiga ajavahemikul 1. jaanuarist 2003 kuni 31. detsembrini 2006 liikmesriikides, kes kuulusid ühendusse 1. jaanuaril 2003, ja 4% keskmisest aastasest tonnaažist, mis kõrvaldati riigiabiga ajavahemikul 1. maist 2004 kuni 31. detsembrini 2006 liikmesriikides, kes liitusid ühendusega 1. mail 2004, ja

- 4% laevastiku tonnaažist, mis kõrvaldatakse riigiabiga alates 1. jaanuarist 2007.

Käesolevas artiklis ja artiklis 12 sätestatud sihttasemeid korrigeeritakse vastavalt. Liikmesriigid ei pea vastavat mahtu arvesse võtma laevastiku koosseisu arvamiste ja koosseisust väljaarvamiste tasakaalustamisel vastavalt artiklile 13.

Liikmesriigid eelistavad väikesemahulist rannapüüki nõukogu määruse (EÜ) nr 1198/2006 artiklis 26 määratletud tähenduses, kui nad jagavad püügimahtu vastavalt käesolevale lõikele.

7. Rakenduseeskirjad käesoleva artikli kohaldamiseks võetakse vastu artikli 30 lõikega 2 ettenähtud korras.“

2) Artikkel 13 asendatakse järgmisega:

„Artikkel 13

Laevastiku koosseisu arvamise/koosseisust väljaarvamise kava ja üldise püügimahu vähendamine

1. Liikmesriigid korraldavad laevastiku koosseisu arvamised ja koosseisust väljaarvamised nii, et alates 1. jaanuarist 2003:

2. kompenseeritakse kasutuselevõetud uus püügimaht, mis ei ole seotud riigiabiga, vähemalt sama koguse varasema riigiabiga hõlmamata püügimahu kõrvaldamise teel,

3. kompenseeritakse pärast 1. jaanuari 2003 antud riigiabi toel kasutuselevõetud uus püügimaht varasema riigiabiga hõlmamata mahu kõrvaldamise teel:

4. i) vähemalt samas mahus, kui kasutusele võetakse 100 GT või sellest väiksema kogumahutavusega uued laevad, või

5. ii) kõnealusest mahust vähemalt 1,35 korda suuremas mahus, kui kasutusele võetakse uued laevad kogumahutavusega üle 100 GT.

6. mootori väljavahetamine riigiabiga määruse (EÜ) nr 1198/2006 artikli 25 lõike 3 punktide b ja c kohaselt kompenseeritakse mootorivõimsuse vähendamisega, s.t uus mootor on 20% väiksema võimsusega. Võimsuse 20%-line vähendamine arvestatakse sihttasemetest maha vastavalt artikli 11 lõikele 4.

2. Rakenduseeskirjad käesoleva artikli kohaldamiseks võetakse vastu artikli 30 lõikega 2 ettenähtud korras.“

Artikkel 2

Käesolev määrus jõustub seitsmendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja[pic][pic][pic]

[1] ELT C […], […], lk […].

[2] ELT C […], […], lk […].

[3] EÜT L 358, 31.12.2002, lk 59.

[4] ELT L 223, 15.8.2006, lk 1.

[5] ELT L 203, 4.8.2005, lk 3–5.